Source: http://jogaszvilag.hu/rovatok/cegvilag/a-rendszeres-szocialis-jaradek-szabalyai-ket-biztositasi-jogviszony-eseten
Timestamp: 2017-07-25 14:50:54+00:00

Document:
A rendszeres szociális járadék szabályai két biztosítási jogviszony esetén - Cégvilág - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. A rendszeres szociális járadék szabályai két biztosítási jogviszony esetén
2016. 12. 09. 7:00
egyéni vállalkozó, rendszeres szociális járadék, biztosítási jogviszony, jogeset Tweet
Az egyéni vállalkozói jogviszony, az abból szerzett jövedelem nagyságától függetlenül kereső tevékenységnek minősül. Egyidejűleg fennálló több biztosítási jogviszony esetén pedig a rendszeres szociális járadék iránti igény nem bírálható el az egyik jogviszony alapján – a Kúria eseti döntése. Ami a tényállást illeti, a felperes 1992. szeptember 1. napjától 2007. március 1. napjáig az OEP-nél fennálló jogviszonya mellett, 2004. március 19-től 2013. december hónapig egyéni vállalkozó is volt, mely tevékenységét 2011. augusztus 24. napjától szüneteltette. Rendszeres szociális járadék iránti, 2011. június 9-én benyújtott igényét mind az elsőfokú társadalombiztosítási szervet, mind az Országos Nyugdíjbiztosítási Főigazgatóság elutasította. Meglátása szerint a felperes nem jogosult az ellátásra, mert az egészségkárosodása nem kereső tevékenysége alatt keletkezett. Megállapította továbbá, hogy a felperes munkaviszonya 2007. március 1. napján szűnt meg, igényét azonban csak 2011. június 9. napján, így a 24 hónapos igényérvényesítési határidőn túl terjesztette elő. Az egészen a Kúriáig jutott, aki a munkaügyi bíróságot új eljárásra utasította, és abban a kérdésben kellett állást foglalnia, hogy az igénybejelentés 24 hónapos jogvesztő határideje megtartottnak tekinthető-e, illetve a felperes 45%-os egészségkárosodása kereső tevékenysége alatt keletkezett-e. A közigazgatási és munkaügyi bíróság eljárásaA bíróság a határozatok hatályon kívül helyezése mellett a közigazgatási hatóságot új eljárás lefolytatására és új határozat meghozatalára utasította. A kérelem benyújtásakor hatályos, az egészségkárosodott személyek szociális járadékairól szóló 387/2007. (XII. 23.) Korm. rendelet szerint [jelenleg a megváltozott munkaképességű személyek ellátásait a 2011. évi CXCI. törvény szabályozza]:Rendszeres szociális járadékra az a személy jogosult, akinek legalább 40%-os mértékű egészségkárosodása a keresőtevékenység folytatásának időtartama alatt keletkezett, és ezzel összefüggésben a jelenlegi vagy az egészségkárosodását megelőző munkakörében, illetve a képzettségének megfelelő más munkakörben való foglalkoztatásra rehabilitáció nélkül nem alkalmas, ésa) a rendszeres szociális járadék megállapításának időpontjábanaa) a reá irányadó öregségi nyugdíjkorhatárt még nem töltötte be, ésab) rendelkezik a rokkantsági nyugdíjhoz életkora szerint szükséges szolgálati idő felével, ésb) saját jogú nyugellátásra a 9. § (4) bekezdésében foglalt esetet kivéve nem jogosult, ésc) nem részesül rendszeres pénzellátásban, keresetkiegészítésben, átmeneti keresetkiegészítésben, jövedelemkiegészítésben, átmeneti jövedelemkiegészítésben, átmeneti járadékban, bányász dolgozók egészségkárosodási járadékában, ésd) keresőtevékenységet nem folytat, vagy a rendszeres szociális járadék iránti kérelem benyújtását megelőző négy naptári hónapra vonatkozó keresetének, jövedelmének havi átlaga nem haladja meg a mindenkori kötelező legkisebb munkabér összegének 80%-át.A bíróság kiemelte, hogy a foglalkoztatás elősegítéséről és a munkanélküliek ellátásáról szóló törvény szerint kereső tevékenység minden olyan munkavégzés, amelyért díjazás jár, továbbá kereső tevékenységet folytatónak kell tekinteni azt a személyt is, aki külön törvény szerint egyéni vállalkozónak minősül. Így az egyéni vállalkozói jogviszony, az abból szerzett jövedelem nagyságától függetlenül kereső tevékenységnek minősül. A felülvizsgálati kérelem tartalmaAz alperes elfogadta a bíróság azon megállapítását, hogy a felperes az egyéni vállalkozói tevékenységet folytatónak minősült függetlenül az egyéni vállalkozói tevékenységből szerzett jövedelem nagyságától, valamint azt, hogy a rendszeres szociális járadék iránti igénybejelentés időpontja 2011. június 9. Ugyanakkor nem tartotta ezeket relevánsnak, mivel egészségkárosodása még az OEP-nél fennállt jogviszonya alatt keletkezett, ami 2007. március 1-én megszűnt, így ehhez képest a kérelme elkésett. Kiemelte továbbá, hogy az ítélet indokolása ellentmondásos, mivel a bíróság a felperes egyéni vállalkozói jogviszonyát kereső tevékenységnek minősítette, ugyanakkor figyelmen kívül hagyta, hogy a kereső tevékenység fennállása a rendszeres szociális járadékra jogosultságot kizárja.[multibox]A Kúria megállapításaiA testület nem tartotta megalapozottnak a kérelmet.A rendszeres szociális járadék iránti kérelmet a nyugdíjbiztosítási igazgatósághoz kell benyújtani annak a kereső tevékenységnek az időtartama alatt, vagy a megszűnésétől számított 24 hónapon belül, amelynek során az egészségkárosodás bekövetkezett. A határidő elmulasztása jogvesztő. A Kúria megállapította, hogy mivel a bíróság az igénybejelentés időpontját 2011. június 9. napjában jelölte meg, és a felperes közszolgálati jogviszonya 2007. március 1-én szűnt meg, a felperes a 24 hónapos jogvesztő határidőn túl nyújtotta be az igényét. Vizsgálni kellett volna azonban, hogy a felperes közszolgálati jogviszonya mellett egyéni vállalkozó is volt, és mint egyéni vállalkozó kereső tevékenységet folytatónak minősült. Tévesnek tartotta azt az alperesi álláspontot a Kúria, hogy a felperes az OEP-nél fennállt jogviszonyára, mint kereső tevékenysége idejére alapította a szociális járadék iránti kérelmét, mivel figyelmen kívül hagyta, hogy a felperes a 2005-ös évben egyéni vállalkozó is volt. Álláspontja szerint az alperes nem jogosult arra, hogy több biztosítási viszony, kereső tevékenység egyidejű fennállása, illetve folytatása esetén az egyik jogviszonyt kiválasztva bírálja el a felperes ellátás iránti kérelmét.Mindezek alapján, állapította meg a Kúria, a felperes 2004. március 19. és 2007. március 1. között kétféle jogviszony alapján, majd 2007. március 2. napjától 2013. december hónapig, mint egyéni vállalkozó minősült kereső tevékenységet folytatónak. Így a Kúria a jogerős ítéletet hatályában fenntartotta. Az ismertetett döntés (Kúria Mfv.III.10.685/2015.) a Kúriai Döntések 2016/11. számában M.25. szám alatt jelent meg. Tweet
Munkavédelem: ennyi bírságot szabtak ki
Változik a munkahelyi balesetek bejelentése
KSH: csökkent a munkanélküliség kora ősszel
Tovább csökkent a munkanélküliség az augusztus-októberi három hónapban: 4,7 százalék volt az egy hónappal korábbi 4,9 százalék után. A munkanélküliek száma egy év alatt 71 ezerrel 219 ezerre csökkent a 15-74 éves korosztályban - jelentette kedden a Központi Statisztikai Hivatal. Az irányítópulton gyorsan elérhetőek az új funkciók
Fővárosi Ítélőtábla új Ptk Jogszabályfigyelő Handó Tünde új Ptk. új Mt. a hét jogesete Új Jogtár Európai Unió Országos Bírósági Hivatal Emberi Jogok Európai Bírósága Kúria Európai Unió Bírósága Alkotmánybíróság Fővárosi Törvényszék Falus Tamás OBH jogeset adatvédelem Olvasta már?
Kártérítési felelősség felszámolás során »

References: Kúria 
 bíróság 
 bíróság 
 bíróság 
 bíróság 
 bíróság 
 Kúria 
 Kúria 
 bíróság 
 Kúria 
 Kúria